cyanic-selkie/wikianc huggingface dataset:
Malpighiales
In studio sequentiarum DNA genorum tredecim anno 2009 effecto, quadraginta duae familiae in sedecim cladis positae sunt. Paene nihil de coniunctionibus horum sedecim gregum certo scitur. Malpighiales et Lamiales fortasse maximi sunt ordines cuius phylogenesis mansit ignoti.
Lucius Cassidienus
Lucius Cassidienus (nescimus, quando natus mortuusve sit) senator Romanus primo saeculo post Christum natum fuit. Anno 76 cum Domitiano Caesare consul suffectus erat.
Malpighiales
Coniunctiones
Cladus COM appellatus consistit in ordinibus Celastralibus, Oxalidalibus, et Malpighialibus. Nonnulli putant eum quartum ordinem continere, Huales, ergo familiam Huacearum in suo ordine ponentes, ab Oxalidales separatam. Nonnulla studia recentia Malpighiales ponunt sororem Oxalidalium sensu lato (Huaceis inclusis), sed alia studia alternam cladi COM topologiam invenerunt. Cladus COM est pars gradus taxinomici Fabidarum vel Eurosidarum I appellati. Fabidae vicissim sunt pars gregis diu agnoti, videlicet Rosidarum.
Historia
Malpighiaceae fuerunt typus familiae unius ex ordinibus a Jussieu in libro Generibus Plantarum anno 1789 excogitatis. Fridericus von Berchtold et Ioannes Svatopluk Presl talem ordinem anno 1820 descripserunt, sed hi auctores, taxinomistarum hodiernorum dissimiles, suffixo -ales in nominibus suorum ordinum non usi sunt. Nomen Malpighialium a nonnullis ad Carolum von Martius attribuitur. Saeculo vicensimo, nomen Ioanni Hutchinson usitate coniunctum est, qui eo in omnibus sui libri The Families of Flowering Plants editionibus tres usus est. Nomen autem ab eruditis qui post scripserunt, inter annos 1970 et 1993, non usum est.
Prima Malpighialium hodiernarum cognitio a phylogenesi Spermatophytorum anno 1993 edita de sequentiis DNA geni RuBisCO (saepe rbcL scripti) venit. Hoc studium invenit gregem rosidarum omnium gregum in prioribus classificationis plantarum systematibus cognitorum dissimilem. Grex Phylogeniae Angiospermarum, ut a systematibus taxinomicis eo tempore in usu dissidet, resurrectionem nominis Hutchinson fecit, etiamsi eius notio Malpighialium multum nunc in Celastralibus et Oxalidalibus continuit.
Circumscriptio
Malpighiales sunt monophyletici, et in studiis phylogenesis molecularis gravem subsidium statisticum accipit. Systemate APG II anno 2003 vulgata, minores circumscriptionis ordinis mutationes factae sunt. Familia Peridiscaceae a duobus generibus ad tres et deinde ad quattuor extenta est, in Saxifragales translata.
Genera Cyrillopsis (Ixonanthaceae), Centroplacus (Centroplacaceae), Bhesa (Centroplacaceae), Aneulophus (Erythroxylaceae), Ploiarium (Bonnetiaceae), Trichostephanus (Samydaceae), Sapria (Rafflesiaceae), Rhizanthes (Rafflesiaceae), et Rafflesia (Rafflesiaceae) Malpighialibus addita vel confirmata sunt anno 2009 exeunte.
Nonnullae Malpighialium delimitationes etiam mutatae sunt, insigniter segregatio Calophyllacearum et Clusiacearum sensu lato, cum illae paraphyleticae monstratae sint. Eruditi de delimitatione familiae inter se differunt; exempli gratia, Samydaceae et Scyphostegiaceae aut familiae agnoscuntur, aut in maiore familia Salicacearum.
Phylogenesis
Phylogenesis Malpighialium, gradu profundissimo, est sexadecatomia (sedecim cladorum) non resoluta. Eruditi aestimant totam phylogenesis resolutionem exiget saltem 25000 parium basalium datorum sequentiarum DNA per taxon. Arbor phylogenetica infra monstrata ex Wurdack et Davis (2009) capitur. Statisticum cuiusque rami subsidium est 100 centesimae, certis nominibus exceptis.
Poltava
Poltava est urbs in Ucraina, metropolis regionis Poltavensis, valens sedes culturalis atque focus vectorium. Circa 290 milia incolarum (anno 2018) habet.
Res gestae
Loco Poltavae hodiernae saeculo nono arx condita est. Locus ille habitatus ad Russiam Kioviensem, et dein ad Ducatum Kioviensem pertinebat, medio saeculi quattuordecimi autem cum ducatu illo ad Magnum Ducatum Lituaniae adiunctus est. Anno 1430 Poltava commemorata est ut possessio Vitoldi, magni ducis Lituanici, qui eam duco Alexandro Gliński dedit. Ab anno 1569 haec urbs sub dominatione Polonica erat.
Ab anno 1648, propter bellum pro libertate Ucrainae a Bohdano Chmielnicio ductum, Poltava fuit sedes unius e legionibus Ucrainicis. Anno 1654, in concilio Pereaslaviensi, legati Poltavenses inter aliis Ucrainis ius iurandum Russiae dederunt.
Anno 1709 prope hanc urbem copiae Russicae contra exercitum Sueciae pugnaverunt in proelio Poltavensi.
In Imperio Russico Poltava erat valens sedes culturae 'Russiae Minoris', anno 1802 metropolis gubernii facta. Post Bellum Civile Russicum in Rem Publicam Sovieticam Socialisticam Ucrainicam (ab anno 1922 ad Unionem Sovieticam pertinentem) inclusa, eius regionis Poltavensis sedes administrativa facta est anno 1937.
Tempore Belli Magni Patrii mense Septembri anno 1941 a copiis Germanicis occupata, eadem mense anno 1943 a copiis Sovieticis liberata est.
Maung Maung (praeses)
Doctor Maung Maung (sic communiter appellatus, ut ab homonymis discerneretur; natus Mandale die 11 Ianuarii 1925; mortuus Yangone die 2 Iulii 1994) fuit summus Birmaniae iudex et scriptor rerum politicarum patriae. Maung Maung fuit brevissimo spatio (mensibus Augusti et Septembris 1988) praeses Birmaniae.
Maung Maung fuit alumnus universitatum Yangonensis (ubi postea ut lector linguae Anglicae fuit) et Rhenotraiectinae (ubi gradum doctoratus rerum iuridicarum anno 1926 meruit).
Filictaria
Filictaria  (alia nomina: Felecteria,  Feleteria, Feleteriae , Filicteria , Filateria , Filateriae Castrum ) (Italiane: Filattiera) est oppidum Italiae et municipium, circiter 2 355 incolarum, in Regione Tuscia, in Provincia Massensi et Carrariensi ac in Lunisania, historica ac geographica terra, situm. Incolae Filictarienses appellantur
Historia
Filictaria statio in via Francigena fuit, quae in Aevo Medio peregrinos Romam duxit.
Fractiones
Caprio, Cavallana, Dobbiana, Gigliana, Lusignana, Migliarina, Ponticello, Rocca Sigillina, Scorcetoli, Serravalle.
Margarita Thunberg
Margarita Greta Thunberg (nata Holmiae die 3 Ianuarii 2003) est discipula et activista oecologismi Suecica, quae circumiecta naturalia salvare conatur, calefactioni globali contradicens. A die 20 Augusti 2018, operistitium scholarum pro rebus climaticis contraque calefactionem globalem initiavit, quod origo motus Dierum Veneris pro posteritate fuit; die 15 Martii 2019 late operistiis celebrationes fiebant.
Ipsa vegetarianista generationem carbonii dioxidii vituperat, et usum aëroplanorum dissuadet. Mense Aprili 2019, ab Ioanne Claudio Juncker, praeside Commissionis Europaeae, reductionem ratione 80 centesimis CO2 postulat. Candidata laureatorum Praemi Nobeliani Pacis nominata est. Et anno 2019 Praemium Recte Vivendi accepit.
Franca Villa (Aprutium)
Franca Villa (alia nomina: Franchavilla, Ferentanum , Frentanum ) (Italiane: Francavilla al Mare) est oppidum Italiae et municipium, circiter 25 370 incolarum, in Regione Aprutio et in Provincia Teatina situm. Incolae Francavillenses appellantur.
Fractiones
Arenaro, Castelvecchio, Cese, Cetti San Biagio, Coderuto, Fontechiaro, Piane, Piane di Vallebona, Piattelli, Pretaro, Quercianotarrocco, San Giovanni, Santa Cecilia, Setteventi, Torre Ciarrapico, Valle Anzuca, Villanesi.
Mixtura
Mixtura seu mistura, in chemia, est quod provenit cum duae aut plures materiae chemicae nulla reactione chemica intercedente miscentur.
Ob naturas componentum adtentas, mixturae usitate in componentes originales modo facultatibus mechanicis dividi possunt. Compositum chemicum, quod sic dividi non potest, igitur exemplum mixturae non est.
Mixturae possunt esse homogeneae aut heterogeneae. Inter mixturas homogeneas liquidas numerantur: solutiones, suspensiones, et colloida. Inter mixturas homogeneas solidas numerantur: solutiones solidae et ligationes metallicae.
Labrum (anatomia)
Labrum (diminutive labellum) sive labium est mollis extrema pars oris hominis aliorumque animalium nonnullorum. Labra bina sunt, quippe quae in labris superiore et inferiore consistant. Labra e textu musculari striato constant et, quoniam melanocytis carent, vasis sanguineis e cute perlucentibus rubra videntur.
Natura labrum
Labra duo sunt partes simul visibiles oris et fines eius, labrum superius et labrum inferius. Structura eorum est mollis, et providentia sanguinea abunda, communiter cum melanocytis, labris colorem conspicuum, quasi signum invitans, dant. Uno genere plurima neurona signa externa accipientia labra organum sensuum, quod magnum momentum habet, adornant.
De vocabulorum vi ac usu commentarius
Quod ad significationem attinet, variae differentiae inter se contrariae inventa sunt a grammaticis posterioris Latinitatis:
Si autem antiquorum auctorum usum inspicimus, constat Plinium recte sentisse: "labra et labia indistincte dicuntur." Attamen Plinius ipse labrum praetulit labio, item ut alii quoque auctores antiqui praeter Christianos, apud quos labium praevalere videtur.
Ebolavirus
Ebolavirus (imminutione EBOV) est genus virale qui ebolam, MRNA qualitate genotypo, gravissimum morbum, producit. Virus et morbus a flumine Ebola in Congo appellantur, ubi primus aeger notus apparuit. Cui portari satis creditum est vespertilionem esse.
Queso San Simón da Costa
Appellatio Originis Protecta
Caseus sub hoc nomine in civitatibus Europaeis venundatus debet in regione delimitata et in modis definitis fieri; ab anno 2008 appellationem in Europa protectam habet.
Delphinida
Delphinida sunt cladus cetaceorum parvordinis Odontocetorum. Qui grex omnes Delphinidas (mammalia oceanica), Platanistidas (mammalia fluviatilia Indica), Iniidas (mammalia fluviatilia Mundi Novi), Pontoporiidas (mammalia aquae amara), et Phocoenidas exstantis cum eorum cognatis comprehendit.
Fradique de Menezes
Fradique Bandeira Melo de Menezes (natus in Água Telha die 21 Martii 1942), in Portugallia partim educatus, alumnus Instituti Scientiarum Psychologicarum Olisiponensis et Universitatis Liberae Bruxellensis, est mercator et politicus insularum Sancti Thomae et Principis. Ab anno 1986 ad 1987 fuit minister a rebus externis rei publicae harum insularum. A die 3 Septembris 2001 usque in eundem diem anni 2011 praeses meruit, diebus 17–22 Iulii 2003 exceptis quibus diebus Ferdinandus Pereira usurpator imperabat.
Maung Maung (historicus)
U Maung Maung (ad Taungoo natus die 18 Aprilis 1920; die 8 Iulii 2009 mortuus), alumnus universitatis Rangunensis atque recentius universitatis nationalis Australianae, fuit miles et legatus Birmaniae. Historiae quarundam factionum politicarum Birmanicarum Anglice scripsit.
Cebreiro
Cebreiro est nomen varietatis casei bubuli recentis Hispanici in provincia Luci Augusti regionis Gallaeciae inventi. Nomen habere dicitur e vico parvo eiusdem nominis per quem Via Sancti Iacobi in Gallaeciam intrat.
Appellatio Originis Protecta
Caseus sub hoc nomine in civitatibus Europaeis venundatus debet in regione delimitata et in modis definitis fieri; ab anno 2008 appellationem in Europa protectam habet.
Antonius Marcellinus
Flavius Antonius Marcellinus (nescimus, quando natus, quando mortuus sit) senator Romanus saeculi quarti fuit.
Pordonnium (provincia)
Pordonnium (Turcice Adiyaman) est Turciae provincia. Urbs eiusdem nominis est caput huius provinciae, cui 582.762 incolarum anno 2007 sunt. Haec provincia in parte ad orientem versus Anatoliae sita est.
Antonius Marcellinus
Cursus honorum
Antonius anno 313 praeses provinciae Galliae Lugdunensis Primae erat et anno 337/338 proconsul Africae. Anno 340/341 praefectus praetorio Italiae erat et 341 consul cum Probino Petronio.
Bésame mucho
Bésame mucho (Osculare me multum) est cantus generis bolero a Consuelo Velázquez, clavilista et moderatrice Mexicana, creatus anno 1940, cum sedecim annos nata erat. Est unus ex notissimis cantis Hispanicis. Saepe a gregibus musicae jazz, rock, ac pop luditur et canitur. Inter interpretes notissimos sunt Diana Krall, Caesaria Évora, Andrea Bocelli, Tino Rossi, Il Divo, ac The Beatles.
Robertus Giacobbo
Robertus Giacobbo (Romae die 12 Octobris 1961 natus) est Italus diurnarius, conductor, ostentator, et auctor televisionis.
Ardahan (provincia)
Ardahan est Turciae provincia. Urbs eiusdem nominis est caput huius provinciae, cui 112.721 incolarum anno 2007 sunt. Haec provincia in parte extrema ad orientem versus Anatoliae sita est.
Bellum Centum Annorum
Bellum Centum Annorum   (Francice: Guerre de Cent Ans ; Anglice: Hundred Years' War) fuit series disiunctorum bellorum quae ab 1337 ad 1453 inter duas domus regias ut regnum Franciae occuparetur gesta sunt.
Ante facta
Reges Angliae a saeculo duodecimo Aquitaniae duces erant et ipso facto regibus Franciae infeodati. Quam ob rem discidia et discordia inter reges Angliae Franciaeque saepe ortae sunt. Anno 1337, rex Philippus VI Franciae, regem Eduardum III Angliae feloniae accusans, Aquitaniam publicavit. Quare Eduardus, ut nepos regis Franciae Philippi Pulchri, Philippi VI patrui, ius suum regni Franciae maius appetendi repetiit, annoque 1340 se Franciae Angliaeque regem pronuntiavit.
Historia
Anno 1346, Anglicae copiae e navibus in Normanniam eductae sunt, quam invaserunt et vastaverunt. Graviter manum Francorum in Creciaco die 26 Augusti profligaverunt et insequenti anno Calesium oppugnaverunt et ceperunt. Peste nigra amba regna adflictante, bellum usque ad annum 1356 interruptum est.
Eduardi III filius, Eduardus de Woodstock nuncupatus, classem in Burdigalam appulit et procedere per Aquitaniam coepit, pagos plurimos exurens. Rex Ioannes II, in eum copias duxit, quae ad Pictavium die 19 Septembris 1356 victae sunt. Rege ipso capto unacum Philippo filio eius, qui obsides in Anglia ad annum 1360 manserunt, Francia, etsi Delphinus Carolus annis 1358 et 1359 novam cladem vitavit, tamen per instrumentum pacis Bretignacensis anno 1360 Aquitaniam, multas provincias ad illam contingentem Calesiumque Eduardo III tradere coacta est.
Insequentibus annis, Francia terras amissas recepere coepit. Carolus, ob patris mortem rex Carolus V factus, regium aerarium restituit, exercitum novum creavit et foedera cum omnibus Angliae hostibus icit. Bello anno 1369 renovato, maximam provinciarum amissarum partem gradatim recepit.
A morte Caroli V ad annum 1415, pax inter Franciam Angliamque mansit quia utraque a bellis internis debilitata erat. Rege Carolo VI amente et propterea regnandi inapto, factio Francica cui dux Burgundiae praefuit ad profligendam Delphini factionem auxilium regis Henrici V petivit. Ille, se Franciae rex declarans, Normanniam invasit.
Henricus V tamen obiit cum Carolus VI adhuc vivus esset. Quam ob rem novus Angliae rex Henricus VI, qui infans erat, coronari statim non potuit et patruus suus, Ioannes dux Bedfordiensis, rector utriusque regni et dux copiarum Anglicarum factus est. Qui, etiamsi copiis Delphini Caroli sociorumque Scotorum multifariam superans, partem Franciae in qua Henricum V iura ad potestatem habuisse negabatur subiungere nequivit. Cum pars illa in ripa Ligeris ad meridiem spectante esset, Anglicis fluvium transiendum erat. Quapropter anno 1428 Aurelianum ubi pontes erant, oppugnare coeperunt.
Urbs tamen ab Ioanna de Arc, quae Delphino ut Aurelianenses obsessos adjuveret suaserat, anno insequenti liberata est. Anglicis multifariam victis, Delphinus in Durocortoro die 17 Iulii 1429 more maiorum coronari potuit et propterea rex Carolus VII a pluribus habitus est. Etsi Ioanna a factione Burgundica capta est et Anglicis tradita, fortuna bellica sic Carolo VII tum favit ut dux Burgundiae, causam Anglicam deserens, anno 1435 cum eo foedus fecisset. Lutetia et magna Normanniae parte recuperatis, Anglici saepissime superati sunt et gradatim in Aquitaniam segregati sunt. Anno 1453 ultimum proelium ad Castellionem, post quod Anglia Aquitaniam amisit, belli finem attulit nullis terris Francicis nisi Calesio in manibus Anglicis manentibus.
Aliud nomen
Alterum Centum Annorum Bellum est nomen a nonnullis historicis datum ad paene continuam certaminum seriem inter Britanniam et Franciam ab 1688 ad 1815 gestorum, quae in Bello Coalitionis Augustanae Vindelicorum coepit et per Proelium Waterlooense finivit.
Catharina I (imperatrix Russiae)
Catharina I Alexii filia (Russice Екатерина I Алексеевна, tr. Ekaterina I Alekseevna, n. 15 Aprilis 1683 aut 1684; m. 17 Maii 1727) erat imperatrix Russiae 1725–1727, uxor secunda Petri I Magni (officialiter ab anno 1712), mater Elisabethae (imperatricis Russiae annis 1741–1762).
Initio Martha Helena Skawronska (Russice: Марта Елена Скавронская) appellabatur, sed post assumptionem religionis Orthodoxae anno 1708 recepit nomen "Catharina" et patronymum in honorem compatris (sponsoris baptismalis), Alexii, filii Petri I.
Urbs Catharinopolis (Catharinoburgum) in honorem imperatricis nominatur.
Crasnodaria
Crasnodaria, vulgo Krasnodar (Russice Краснодар), est urbs in Russia, in meridie planitiei Europaeae Orientalis ad ripam dextram Hypanis fluvii sita, metropolis territorii Crasnodariani, subiecti Foederationis Russicae, atque Cubaniae, regionis historicae. Plus quam 1 121 milia incolarum (anno 2023) habet.
Crasnodaria est valens sedes mercaturae, industriae et culturae Caucasi Septentrionalis. Plus quam centum officinas, tres stationes ferriviarias, aeroportum atque portum ad Hypanim fluvium habet. Universitates septem (quarum sunt, e.g., Universitas Publica Cubanica et Universitas Publica Technologica Cubanica) multaque alia instituta educationis, musea et theatra nonnulla hac in urbe sunt. Inter societates pediludii urbis notae sunt FK Krasnodar et FK Kuban Krasnodar.
Historia
Anno 1793 ut castrum condita, anno 1867 facta est urbs, ad annum 1920 Catharinodaria seu Catharinodorum, vulgo Ekaterinodar (Russice Екатеринодар, i.e. 'Catharinae donum'), vocabatur. Annis ab 1860 ad 1918 erat metropolis regionis Cubanicae Russiae. Cum ferrivia per urbem venit, haec valens sedes mercaturae, industriae et transportationis facta est. Tempore belli civilis Russici Catharinodaria fuit urbs valens in parte meridiana Russiae, a viribus 'Albis' contra 'Rubros' (bolsevicos) pugnantibus tenebatur. Anno 1920 urbs occupata est a copiis 'Rubrorum' et die 7 Decembris eodem anno nomen suum hodiernum recepit. Anno 1937 Crasnodaria sedes administrativa territorii facta est. Tempore Belli Magni Patrii, die 9 Augusti 1942 urbs a copiis Germanicis occupata fuit, die 12 Februarii anno 1943 ab exercitu Sovietico liberata et post bellum restaurata.
Aksaray (provincia)
Aksaray est Turciae provincia. Urbs eiusdem nominis est caput huius provinciae, cui 366.109 incolarum anno 2007 sunt. Haec provincia in media Anatolia sita est.
Galeo Tettienus Petronianus
Galeo Tettienus Petronianus (nescimus, quando natus mortuusve sit) senator Romanus primo saeculo post Christum natum fuit. Patria eius Asisium in Umbria erat, pater Galeo Tettienus Severus. Anno 76 ultimis mensibus cum Marco Fulviuo Gillone consul suffectus creatus est. Frater eius Titus Tettienus Serenus anno 81 consul suffectus erat. Filius adoptivus Petroniani Galeo Tettienus Severus Marcus Eppuleius Proculus Tiberius Caespio Hispo fuit, consul suffectus anno 102 vel 103.
Elisabetha (imperatrix Russiae)
Elisabetha Petri filia (Russice Елизавета Петровна, tr. Elizaveta Petrovna, nata die 18 Decembris 1709 secundum calendarium Iulianum et secundum calendarium Gregorianum die 29 Decembris 1709 - mortua est die 25 Decembris 1761 secundum calendarium Iulianum et die 5 Ianuarii 1762 secundum calendarium Gregorianum) fuit imperatrix Russiae annis 1741 - 1762, filia Petri I Magni et Catharinae I.
Murasaki Shikibu
Murasaki Shikibu (scilicet "Murasaki" [nomen pseudonymum] "viri illustris filia"; nata Kyoto anno circiter 973; mortua fortasse c. 1014 seu c. 1025) fuit auctor mythistoriae Genji monogatari.
Murasaki Shikibu fuit filia Fujiwara no Tametoki. Matre subito mortua a patre educata est; fuit aulica iuxta imperatricem Iaponicam Akiko, sed et scriptrix carminum nonnullorum, ephemeridis satis brevis ubi de rebus gestis annorum 1008 et 1009 scripsit, mythistoriaeque praeclarissimae. Apud aulam imperialem nomen Murasaki (sc. "Wisteriae flos") nacta est ob personam huius mythistoriae. Murasaki Shikibu filiam unam peperit, nomine Daini no Sanmi, poëtria et ipsa.
Marcus Fulvius Gillo
Marcus Fulvius Gillo (nescimus, quando natus mortuusve sit) senator Romanus primo saeculo post Christum natum fuit. Patria eius Forum Novum erat. Fulvius anno 76 ultimis mensibus cum Galeone Tettieno Petroniano consul suffectus erat. Anno 89/90 proconsul Asiam provinciam administravit. Filius eius adoptivus Quintus Fulvius Gillo Bittius Proculus erat, consul suffectus anno 99.
Lupus (constellatio)
Lupus sive Bestia est constellatio caeli australis, quae ab Europa tantum partim videri possit. Intra Lupum sunt cumuli stellarum NGC 5824, NGC 5927, NGC 5986, cumuli stellarum aperti NGC 5822 ac NGC 5749 et nebulaque planetaria NGC 5882.
Anno 1006 in Lupo supernova maximi nimbi elucebat.
Gamonéu
Gamonéu (Hispanice queso de Gamonedo; Asturiane quesu de Gamonéu) est nomen varietatis casei aerugosi Hispanici in Asturiis inventae. Nomen habet a vico eiusdem nominis in concilio Onís sito; hodie in hoc concilio et in Cangas de Onís conficitur.
Appellatio Originis Protecta
Caseus sub nominibus Gamoneu et Gamonedo in civitatibus Europaeis venundatus debet in regione delimitata et in modis definitis fieri; ab anno 2007 appellationem in Europa protectam habet.
Afuega'l pitu
Afuega'l Pitu est nomen varietatis casei bubuli Hispanici in Asturiis et praecipue in sex conciliis confecti: Morcín, Grado, Las Regueras, Pravia, Salas, Tineo. Caseoli Afuega'l Pitu habent formas varias, atroncau et trapu; venundantur vel blancu (scilicet "alba") vel roxu ("russus", i.e. capsico sparsus), maturitate etiam varia, tierno ("tener" vel recens), semicurado, curado ("curatus", scilicet maturus).
Index officinarum
Hic index, secundum concilios digestus, annum inceptus officinarum indicat (quesería = "officina casearia").
Servius Sulpicius Camerinus Cornutus
Servius (aut Publius) Sulpicius Camerinus Cornutus (nescimus, quando natus, quando mortuus sit) senator Romanus saeculi quinti fuit.
Familia
Pater eius Servius Sulpicius P.f. Camerinus Cornutus, consul anni 500 a.C.n. erat. Filius aut nepos Quintus Sulpicius Ser.f. Camerinus Cornutuserat, qui annis 402 a.C.n. et 398 tribunus militum consulari potestate electus est.
Cursus honorum
Anno 461 a.C.n. ipse cum Publio Volumnio M.f. Amintino Gallo consulatum gessit. Multa portenta calamitates futuras praedixerunt. Praeterea terrae motus factus est. Anno 454 a.C.n. cum aliis legatus in Graeciam missus est, ut leges studeret. Anno 451 decemvir legibus scribundis erat. Titus Livius autem hunc Publium appellat. Hic eius et legati ad plebem anno 449 a.C.n. mentionem fecit.
Artvin (provincia)
Artvin est Turciae provincia. Urbs eiusdem nominis est caput huius provinciae, cui 168092 incolarum anno 2007 sunt. Haec provincia, Pontui Euxino adiacens, in parte boreali ad orientem versus Anatoliae sita est.
Decimus Iunius Novius Priscus
Decimus Iunius Novius Priscus Rufus (nescimus, quando natus mortuusve sit) senator Romanus primo saeculo post Christum natum fuit. Pater eius forsitan amicus Senecae fuit. Anno 78 consul ordinarius creatus est.
Heidelberga
Heidelberga (Germanice Heidelberg) est urbs Badeniae-Virtembergiae in re publica foederata Germaniae. Ad fluvium Nicrum patet, et circa 140 000 incolarum habet.
Historia
Heidelberga primum anno 1196 tabulis probata est, sed iam temporibus antiquis Celtae eo loco oppidum incoluerant, posteaque Romani ibi castellum aedificaverunt. A media aetate usque ad annum 1720 Heidelberga caput ducatus Palatinatus fuit. Universitas veterrima Germaniae, dicta Ruperto-Carola, hac in urbe locata et nota est facta per multarum scientiarum viros doctos, qui ibi et docuerunt et docent. Universitas et urbs ipsa a studentibus carminibus celebrata est. Sed, ut nomina viarum indicant, etiam poetae clari hanc urbem diligebant, inter quos Scheffel, Eichendorff, Hoelderlin.
Hodie Heidelberga propter amoenitatem ac pulchritudinem naturae loci nomine urbis Romanticae nota a permultis peregrinantibus frequentatur. Sunt et visu digna rudera partesque conservatae castelli siti in clivo montis super urbe praeclarusque pons antiquus Nicrum traiectus. Consilium Hortum Palatinum antiquum, prope castellum situm, in pristinum statum reditegrandi quamvis multis faventibus depositum est.
Aquae Pisanae
Aquae Pisanae vel Balnea Pisarum (alia nomina: Fanum Sancti Iuliani ad Aquas) (Italiane: San Giuliano Terme) est oppidum Italiae et municipium, circiter 31 410 incolarum, in Regione Tuscia et in Provincia Pisana situm. Incolae Aquenses vel Iulianenses ac Iulianopolitani appellantur.
Quintus Pompeius Vopiscus Gaius Arruntius Catellius Celer
Quintus Pompeius Vopiscus Gaius Arruntius Catellius Celer (nescimus, quando natus mortuusve sit) senator Romanus primo saeculo post Christum natum fuit. A Lucio Pompeio Vopisco, consule suffecto anni 69, adoptatus est. Fuit legatus Augusti pro praetore Lusitaniae anno 77/78 et eodem tempore (Octobri 77) consul suffectus in absentia. Praeterea fuit curator viarum et curator aedium sacrarum locorumque publicorum anno 82/83. Eum legatum procinciae Hispaniae Citerioris annis 85/89 fuisse verisimile est. Praeterea frater Arvalis annis 77 ad usque 92 aut diutius fuit. Filius eius Quintus Pompeius Vopiscus Gaius Arruntius Catellius Celer Allius Sabinus consul suffectus Hadriano et Antonino Pio imperatoribus fuit.
Aquae Pisanae
Fractiones
Arena-Metato, Campo, Colignola, Colognole, Corliano, Gello, Ghezzano, La Figuretta, Madonna dell'Acqua, Mezzana, Mirteto, Molina di Quosa, Orzignano, Limiti, Pappiana, Patrignone, Pugnano, Rigoli, San Martino a Ulmiano, Sant'Andrea a Pescaiola.
Bartın (provincia)
Bartin est nova Turciae provincia anno 1991 creata. Urbs eiusdem nominis est caput huius provinciae, cui 182131 incolarum anno 2007 sunt. Haec provincia, Pontui Euxino adiacens, in parte ad septentrionem versus in Anatolia occidentali sita est.
Fanum Sancti Miniati
Fanum Sancti Miniati seu Miniatopolis (alia nomina: Fanum Sancti Miniati Teutonis ) (Italiane: San Miniato) est Urbs Italiae et municipium, circiter 28 260 incolarum, in Regione Tuscia ac in Provincia Pisana situm. Urbani Miniatenses vel Miniatopolitani appellantur.
Sententia
Sententiola urbana est: Sic nos in sceptra reponis.
Historia
Vicus saeculo 8 super colle aedificatus est simul cum fano Sancti Miniati, ex quo eius nomen. Deinceps castellum ivi conditus est. Otto imperator moenia fecit aedificare. Deinde oppidum fiebat sedes diplomatica Tusciae.
Ecclesia Catholica Romana
Fanum Sancti Miniati est sedes episcopalis nomine Dioecesi Sancti Miniati vel Dioecesi Miniatopolitana.
Fractiones
Canneto, Catena, Corazzano, Cusignano, Isola, La Scala, La Serra, Molino d'Egola, Roffia, San Donato, San Romano, San Quintino.
Melburnia
Melburnia (Anglice Melbourne) est urbs et urbs maxima Victoriae, civitatis Australianae, et secunda a maxima urbs totius Australiae, plus quam quinque milliones incolarum habens. In sinu portûs Phillip iacet.
"Vires acquirit eundo," sententia urbana, e Vergilii Aeneide sumpta est.
Historia
Urbem Iohannes Batman anno 1835 condidit. Anno 1837 nomen impositum est ad honorem Gulielmi Lamb vicecomitis II Melbourne, eo tempore primi ministri Britannici.
Clima
Urbi Melburniae clima est oceanicum temperatum per enumerationem Köppen–Geiger, aëre tam crebriter mutato ut incolae se stationes anni quattuor uno die patientes dicere soleant. Temperatura aëris minima mense Iulio 7° atque mensibus Ianuario et Februario 14.5°, maxima taliter inter 13.5° et 26° refertur, sed minima extrema usque hodie nota (die 21 Iulii 1869) −2.8°, maxima extrema (die 7 Februarii 2009) 46.4°; pluviis mensibus Martio et Iulio ad 47 mm tantum, mense Octobri 66 mm, toto anno usque ad 648 mm elevatis, sed in pago suburbano ad oppidum Gembrook non minus quam 1250 mm per annum; diebus pluviosis per annum fere 150 accidentibus, mense Februario 7, mensibus tam Iulio quam Augusto 16; humiditate relativa inter mensuras 47% et 63% reperta, horis solis fulgentis mense Iunio 108, mense Ianuario 279, per annum totum 2 191 repertis. Nives mediam Melburniam post annum 1986 usque adhuc non attinxerunt. Procella ibi die 24 Novembris 2016 accidente, ventis fortissimis, homines quattuor asthmati mortui sunt propter pollen in pulmones inspiratum.
Hostilia
Hostilia (Italiane: Ostiglia) est oppidum et municipium Italiae, circiter 7 000 incolarum, in Regione Langobardia et in Provincia Mantuana situm. Incolae Hostilienses appellantur.
Praeclari cives
Hostiliae olim vixerunt aut nati sunt et hodie vivunt multi illustres viri atque feminae:
Franciscus Bozizé
Franciscus Bozizé (natus in oppido Mouila Gaboniae die 14 Octobris 1946), miles, fuit rei publicae Africae Mediae princeps a die 15 Martii 2003 ad 24 Martii 2013. Iam antea, praeside Davide Dacko, minister a munitione annis 1979-1981 meruerat, atque brevius minister culturae et informationis, praeside Andrea Kolingba, annis 1981-1982.
Ergosphaera
Ergosphaera (ex Graeco ergon 'opus' + sphaera 'globus') in theoria relativitatis generalis est regio extra foramen nigrum revolvens, quae sic nominata est quia energia et massa ex foramine nigro hac in regione secundum doctrinam evellere possunt.
Balıkesir (provincia)
Balikesir est Turciae provincia. Urbs eiusdem nominis est caput huius provinciae, cui 1 118 313 incolarum anno 2007 sunt. Haec provincia in parte ad occidentem versus Anatoliae sita est.
Batman (provincia)
Batman est Turciae provincia. Urbs eiusdem nominis est caput huius provinciae, cui 485616 incolarum anno 2007 sunt. Haec provincia in parte ad meridiem versus in Turcia orientali sita est.
Aydın (provincia)
Aydin est Turciae provincia. Urbs eiusdem nominis est caput huius provinciae, cui 946071 incolarum anno 2007 sunt. Haec provincia, Mari Aegaeo adiacens, in parte ad occidentem versus Anatoliae sita est.
Vacuum
Vacuum (ex vacuo) in sermone quotidiano est copia (Anglice: volume) spatii quod reapse est corpus inane, ut sua pressio gaseosa sit multo minus quam pressio atmosphaerica. Vacuum absolutum est vacuum ubi nullae particulae insunt—quod facultate nullo modo fieri potest. Physici de perfectis investigationum fructibus saepe disceptant qui in vacuo absoluto fiant, quod ei tantum appellant "vacuum" vel "spatium liberum," aut vocabulum adhibent vacuum ex parte (Anglice: partial vacuum) ut ad vacuum verum spectent. Vocabulum autem in vacuo adhibetur ad describendam rem quae in vacuo alioquin insit.
Notio generis vel "qualitatis" vacui spectat ad gradum quo quodlibet vacuum revera vacuum absolutum appropinquet. Ceteris paribus, minor pressio gaseosa significat vacuum generis superioris. Exempli gratia, usitatum purgatrum vacuosum satis suctum gignit ut pressionem aeris circa 20 centesimis deminuat.
Vacua generis multo maioris fieri possunt. Camerae vacuorum ultra-maximorum, in chemia, physica, et arte ingeniaria quotidiana, sub unam trillionam (10−12) pressionis atmosphaericae effectum habent, et ≈100 particulas/cm3 attingunt. Spatium exterius (outer space) est vacuum generis etiam maioris, quod pro perpaucis atomis hydrogenii per metrum cubicum valet. Si autem omnis atomus et omnis particula ex copia removeatur, vacuum non iam erit omnino vacuosum propter fluctuationes vacui, energiam obscuram, et alias in mechanica quantica res.
Notio vacui saepe fuit res disceptionis philosophica post tempora Graeciae antiquae, sed in usu tantum et experimentis posita primo fuit solum saeculo septimo decimo. Evangelista Torricelli primum in laboratorio vacuum anno 1643 generavit, et physici eius doctrinas de pressione atmosphaerica consequentes alias rationes in experimentis positas evolvunt. Efficitur vacuum Torricellianum alto vase vitreo in uno fine occluso et hydrargyro pleno in craterum inverso ad continendum hydrargyrum.
Vacuum saeculo vicensimo factum est grave industriae instrumentum cum globuli electrici candentes et tubi vacuosi producerentur, et permulta technologiarum vacuosarum genera postea communia facta sunt. Recens volatus humani in spatio exspectationem effectuum vacui in salutem hominum, atque adeo formarum vitae in universum, concitavit.
Ateste
Ateste seu Adestum (Italiane: Este) est Urbs Italiae et municipium, circiter 16 580 incolarum, in Regione Venetia et in Provincia Patavina situm. Urbani Atestini vel Estenses appellantur.
Alia nomina
Alia nomina sunt: Ateste Colonia et Atheste.
Historia
Ateste a Venetis conditum est. Clarum fuit oppidum Imperii Romani usque ad invasiones barbaricas, fortasse ab Attila destructum.
Humanistae Atestini saeculo 15 nomen Atestis ab Athesi duci dixerunt, quod antiqui numquam Athesim inter Ateste interientem scripserant. Vero evidens Athesis palaeoalveus est ex Bonavico (Italice: Bonavigo) effluens et inter Ateste interiens, at fortasse numquam alveus is princeps fuit.
Domus regnatrix Estenses a nomine urbis Italico appellati sunt.
Municipia finitima
Baone, Carceri, Lozzo Atestino, Monselice, Ospedaletto Euganeo, Sant'Elena, Vighizzolo d'Este, Villa Estense.
Bigae
Bigae (-arum plur., vel postea biga,-ae) in antiquitate erat currus duobus equis iunctus. Hoc verbum contractum ex biiugae est. Cursus bigarum ludis circensibus fiebant. Deae quoque nonnumquam bigis vehebantur, in primis Luna/Diana (contra frater Sol/Apollo quadrigis vehebatur) et Victoria.
Stricto sensu biga est iunctura duorum animalium : itaque in fabulis mythologicis Cybele aerem scindit bigis leonum, Diana bigis cervorum , Medea bigis draconum etc.
Sextus Vitulasius Nepos
Sextus Vitulasius Nepos (nescimus, quando natus mortuusve sit) senator Romanus primo saeculo post Christum natum fuit. Patria eius agrum Vestinorum in Italia erat. Anno 78 consul suffectus creatus est.
Bigae
Bigati (sc. nummi) erant genus denariorum cui hoc nomen fuit quia dea bigis vecta signabantur.
Torta del Casar
Torta del Casar est nomen varietatis casei ovilli in Extremadura Hispaniae inventae. Lac crudum ad hos caseos conficiendos destinatum floribus cardunculi coagulatur.
Appellatio Originis Protecta
Caseus sub hoc nomine in civitatibus Europaeis venundatus debet in regione delimitata et in modis definitis fieri; ab anno 2002 appellationem in Europa protectam habet.
Ibores
Ibores est nomen varietatis casei caprini in Hispania inventae in pago quodam Los Ibores a flumine Ibore nuncupato; qui pagus hodie ad provinciam Norbam Caesarinam regionis Extremadurae pertinet.
Quadrigae
Quadrigae (-arum, postea etiam quadriga, -ae) in antiquitate erat currus raedae quattuor equis iunctus. Hoc verbum ex quadriiugae contractum est. Cursus quadrigarum ludis circensibus fiebant. Et magni dei quadrigis vehebantur in primis Iuppiter et Sol/Apollo vel etiam Neptunus. Itaque saepe quadrigae sculptae in fastigio templorum vel arcuum triumphalium ponebantur. Imperatores Romani quoque triumphantes in quadrigis saepe sculpebantur.
In fabulis mythologicis quadrigae ab Atheniensi rege Erechteo inventae dicuntur.
Nummus Romanus argenteus Iove quadrigis vecto signatus quadrigatus appellatus est.
Bracara Augusta
Bracara Augusta, Lusitane Braga, est urbs et municipium Portugalliae atque caput pagi Bracarensis. Bracarae anno 2011 homines 181 494 habitabant.
Bracara urbs capitalis fuit civitatis Callaicorum Bracariorum sub imperio Romano, saeculo V regni Sueborum, saeculo XII ineunte comitatus Portucalensis (antecessoris Portugalliae hodiernae).
Bilecik (provincia)
Bilecik est Turciae provincia. Urbs eiusdem nominis est caput huius provinciae, cui 203 777 incolarum anno 2007 sunt. Haec provincia in Turcia occidentali sita est.
Myxiniformes
Myxiniformes sunt pisces seu vertebrata sine maxillis.
Duratio
Duratio est mensura temporis.
De usibus lege si vis:
Bitlis (provincia)
Bitlis est Turciae provincia.Urbs eiusdem nominis est caput huius provinciae, cui 327886 incolarum anno 2007 sunt. Haec provincia in Turcia orientali sita est.
Bibliotheca Graeca (Fabricius)
Bibliotheca Graeca est opus bibliographicum et historicum de litteris Graecis Classicis et mediaevalibus, Latine scriptum a bibliothecario erudito Iohanne Alberto Fabricio et Hamburgi saeculo XVIII ineunte divulgatum. Libri primi editio prima anno 1705 edita est; index seriei, in "volumine quartodecimo" inclusus, anno 1728.
Editio quarta
Editio in duodecim voluminibus ordinata curante Gottlieb Christophoro Harles; accedunt Christophori Augusti Heumanni supplementa (Hamburgi: Bohn; Lipsiae: Breitkopf, 1790-1838)
Singularitas nuda
Singularitas nuda in theoria relativitatis generalis est singularitas gravitationalis hypothetica sine horizonte eventus. Singularitates in foraminibus nigris ab area quae non sinit lucem effugere semper cinguntur, et ergo non possunt sine modo intermediato observari; singularitates nudae, ex contrario, sunt ex exteriore conspicuae. Opinabilis singularitatum nudarum casus magni momenti est, quia significat earum conlapsum in densitatem infinitum ab hominibus potesse spectari. Imagines machinatae quae lapsum orbis pulvis tractant has res potesse fieri monstrant; itaque docent coniecturam censurae cosmicae (quae dicit singularitates semper esse celatas) nihil ad rem pertinere.
Conformatio praedicta
Notiones de foraminibus nigris revolventibus deductae monstrant singularitatem quae celeriter volvitur fieri potesse rem rotundam. Consequuntur duo horizontes eventus atque una ergosphaera, qui, cum circuitus singularitatis velocitate crescat, inter se convolant. Commiscentes horizonti eventus exteriores interioresque ad singularitatem volventem se contrahunt, quam ad residuum universi postremo detegunt.
Effectus
Singularitas nuda homines scientiae peritos observare materiem densam ad infinitum sinit—quod ei secundum coniecturam censurae cosmicae plerumque nequiunt. Sine horizonti eventus, aliqui concludunt singularitates nudas re vera potesse lucem emittere (Battersby 2007).
Queso Palmero
Queso Palmero est nomen varietatis casei in Hispania inventae, in insula Palmae (Canariis insulis) factus.
Appellatio Originis Protecta
Caseus sub nominibus Queso Palmero et Queso de la Palma in civitatibus Europaeis venundatus debet in regione delimitata et in modis definitis fieri; ab anno 2001 appellationem in Europa protectam habet.
Certaldum
Certaldum  (Italiane: Certaldo) est oppidum Italiae et municipium, circiter 16 010 incolarum, in regione Tuscia, in urbe metropolitana Florentina et in Valle Elsae, historica ac geographica terra, situm. Incolae Certaldenses appellantur.
Geographia
Oppidum divisum in partes duas, Certaldum superius, supra collem ac Certaldum inferius prope planitiam ac Elsa flumen.
Lucius Ceionius Commodus (consul 78)
Lucius Ceionius Commodus (nescimus, quando natus mortuusve sit) senator Romanus primo saeculo post Christum natum fuit. Patria eius Etruria fuit. Nerone imperatore senator factus est. Anno 78 consul ordinarius fasces tenuit. Annis 78/79 ad usque 81/82 legatus Augusti pro praetore Syriae successor Marci Ulpii Traiani fuit. Uxorem Appiam Severam, filiam Sexti Appii Severi senatoris, in matrimonium duxit, ex qua filium Lucium Ceionium Commodum, consulem ordinarium anni 106 habuit.
Ludus zerum
Ludus zerum (Anglice zero game) in theoria ludorum combinatorialium est ludus ubi neutrii lusori sunt ullae optiones legitimae. Ergo, primus lusor necessarie superatur, et alter lusor vincit. Ludo zerum est aestimatio Sprague-Grundy zerum. Notatio combinatorialis ludi zerum est { | }. Ludus zerum est contra stellam {0|0}, ludum in quo primus lusor vincit, quia alterutri lusori (sit primus qui in lusu moveat) necesse est movere ad ludum zerum, et ergo vincit.
Aestimatio Sprague-Grundy
Omnibus ludis in quibus lusor alter vincit est aestimatio Sprague–Grundy zerum, quamquam non sint ludus zerum. Exempli gratia, ordinarius Nim cui sunt duo strues eaedem (ullius magnitudinis) non est ludus zerum, sed ei est aestimatio 0, quia in hoc rerum statu lusor alter vincit, quidquid primus lusor moveat. Praeterea, non est ludus lanatus (fuzzy game), quia primo lusori non est optio victrix.
Exempla
Simplicia ludorum zerum exempla sunt Nim sine struibus, et diagramma Hackenbush sine re in eo scriptum.
In cultura commune
The Zero Game (locutio Anglica) est nomen mythistoriae a Brad Meltzer scriptae.
Angelus Felix Patassé
Angelus Felix Patassé (natus Paouae die 25 Ianuarii 1937, mortuus die 5 Aprilis 2011), alumnus Instituti Nationalis Agronomiae Tropicalis, fuit ab anno 1993 usque ad annum 2003, cum a Francisco Bozizé depositus est, Reipublicae Africae Mediae praeses. Postea exsul in Togo, mortuae suae uxoris patria, vivit.
Ioannes De Michelis
Ioannes, vulgo Gianni De Michelis (Venetiis in urbe natus die 26 Novembris 1940; ibidem die 11 Maii 2019 mortuus) fuit politicus Italiae.
Alumnus fuit universitatis Patavinae. Minister a participatione civica a die 4 Aprilis 1980 ad 4 Augusti 1983, deinde minister a labore usque ad 17 Aprilis 1987, mox etiam primus minister deputatus a die 13 Aprilis 1988 fuit. Denuo minister a rebus externis meruit, primo ministro Iulio Andreotti, a die 22 Iulii 1989 usque ad 28 Iunii 1992. Ex inquisitionibus Mani pulite in aere alieno culpatus duos fere annos incarceratus est. Parlamento Europaeo legatus est a die 13 Iunii 2004 usque ad 7 Iunii 2009.
Probinus Petronius
Probinus Petronius (nescimus, quando natus, quando mortuus sit) senator Romanus saeculi quarti fuit.
Familia
Pater eius Petronius Probianus consul anni 322 fuit, soror Faltonia Betitia Proba poetrix Christiana erat. Duxit in matrimonium quandam Claudiam, sororem Clodii Celsini Adelphi praefectus urbi Romae anni 351. Adephius autem Petronii sororem Faltoniam duxit. Filius Probini et Claudiae Sextus Claudius Petronius Probus consul anni 371 erat. Inter nepotes eorum consules anni 395 Anicius Hermogenianus Olybrius et Anicius Probinus atque consul anni 406 Anicius Flavius Petronius Probus erant. Neptis sororis et nurus Anicia Faltonia Proba erat.
Cursus honorum
Petronius anno 341 consul Romanus cum Antonio Marcellino erat et anno 345/346 praefectus urbi Romae.
Tucana (constellatio)
Tucana est sidus in caelo australi sita. Quod anno 1603 ab Iohanne Bayer primum descripta est. In margine australi huius constellationis, Nubecula Magellana spectari potest. Iuxta etiam cumulus stellarum globosus 47 Tucanae situs est.
Abbatia Vangaticiensis
Abbatia Vangaticiensis seu Abbatia Policinii (Italiane: Badia Polesine) est Urbs Italiae et municipium, circiter 10 640 incolarum, in Regione Venetia, in Provincia Rodigiensi ac in Policinio historica ac geographica terra, situm. Urbani Vangaticienses appellantur.
Alia nomina
Alia nomina sunt: Abachia, Abathia, Abbatia de Vangaditia, Abbatia Pollicini, Abbatia Pollicinii, Abbatia Vangadiciensis.
Historia
Anno 950 circiter apud villam eam Athesis aggeres rupit et Philistinam diruit.
Ecclesia Catholica Romana
Abbatia Sanctae Mariae de Vangaditia fuit abbatia territorialis Apostolicae Sedi immediate subiecta. Hodie municipium pertinet ad Dioecesem Adriensem-Rhodigiensem.
Thema
Thema, lingua Graeca θέμα, est divisio administrativa militaris imperii Byzantini. Themata verisimiliter condita sunt decennio quinto saeculi septimi. Nomina thematum fuerunt thema Opsikium vel θέμα Ὀψικίου, thema Thrakesium vel Θρακήσιον θέμα, thema Anatolicum vel θέμα Άνατολικῶν et thema Armeniacum vel Graece Ἀρμενιακόν. Postea alia themata condita sunt. Themata suae potestatis in rebus oeconomicis fuerunt.
Iohannes Albertus Fabricius
Vita
Genitoribus mortuis Lipsiae et Quedlinburgi educatus est. Ex anno 1686 Lipsiae studebat theologiae, philologiae, medicinae. Inde ab anno 1693 apud familiares Bergedorf vitam degebat. Maximi momenti fuit vocatio anno 1694 ab Ioanne Frederico Mayer enuntiata ut Hamburgum peteret et bibliothecarius fieret. Mayer eum docuit scientificum laborem et doctoratu laureavit. Anno 1699 Iohannes Albertus successit Vincentio Placcio philosopho oratorique in Gymnasio academio Hammonensi. Annis inter 1708 et 1711 rector factus et in Schola eruditorum ubi olim socer eius rectoris munere functus erat. Quamvis iterum atque iterum ab universitatibus variis invitaretur stabilitatem loci praetulit.
Adeptiones et gravitudo
Altercationes theologicas vitans latuit et in silentio biographica et bibliographica pro litteris Graecis et Latinis colligebat. Nec in Graecis nec in Latinis ulli epochae parcebat, ut multa pretiosa - ab antiquitate usque ad Medium Aevum et ultra - conflata sunt. Disciplinas multas quoad vitam antiquorum quotidianam obtulit (e.g. de rebus nummariis, calendariis) quae omnia posteriores libenter acceperunt et porro tradiderunt.
Claudiopolis (provincia Turciae)
Claudiopolis (Turcice Bolu) est Turciae provincia. Urbs eiusdem nominis est caput huius provinciae, cui 270417 incolarum anno 2007 sunt. Haec provincia in parte ad occidentem versus Anatoliae sita est.
Iohannes Albertus Fabricius
Adeptiones et gravitudo
Item Hamburgi cultui atque humanitatis operam dabat libros suos vulgo aperturus. Cum aliis societatem linguisticam Teutschübende Gesellschaft condidit. Anno 1715 primo cum amico Michaele Richey generatim de idiomatibus disputationes iniit, postea definite de lingua Theodisca quam optime promovenda atque colenda. Cum dominis Richey et H. Brockes virtutes burgenses auctum annis inter 1724 et 1726 periodicum ethicum quoddam praetitulatum Patrioten edidit cuius momentum Germaniae fines transiit et editionibus pluribus coronatum est. Opera posteriora iam illuminismo oboedire videntur. Anno 1728 e lingua Anglica conversum est opus Himmlische Vergnügen in Gott (1728), anno 1732 Hamburgi et anno 1734 ibidem theologiae ignifera/aquatica (Pyro-Theologie, Hydro-Theologie) editae sunt ut naturae scientiae cum theologia piarentur. Reimarus autem, socero defuncto, palam atque vehementissime in dogmata et traditiones invectus et ingressus est.
Quamquam Iohannes Albergus Fabricius polyhistoricus ipse pauca nova creavit, laudanda est colligendi atque disponendi studium. A nonnullis putatur Leibnitii aemulus felix. Hamburgi in tribu Bramfeld via pro isto viro nominatus est Fabriciusstraße.
Glochidion
Glochidion est genus plantarum florentium familiae Phyllanthacearum, quod in circa 300 speciebus consistit, a Madagascaria ad insulas Pacificas orientales distributis. Complures species a larvis Lepidopterorum comeduntur, Aeneto eximia et Endoclita damor inclusis.
Inter species sunt:
Caseus Urgellensis
Caseus Urgellensis, Catalane Formatge d'Urgell est nomen varietatis casei bubuli Hispanici iuxta urbem Urgellum inventae.
Appellatio Originis Protecta
Caseus sub nomine Queso de l'Alt Urgell y la Cerdanya (Catalane Formatge de l'Alt Urgell i la Cerdanya) in civitatibus Europaeis venundatus debet in regione delimitata et in modis definitis fieri; ab anno 2000 appellationem in Europa protectam habet.
Burdur (provincia)
Burdur est Turciae provincia. Urbs eiusdem nominis est caput huius provinciae, cui 247437 incolarum anno 2007 sunt. Haec provincia in parte ad occidentem versus Anatoliae sita est.
Ioannes Magnus Enzensberger
Ioannes Magnus Enzensberger (natus Kaufbeuren in vico die 11 Novembris 1929, mortuus die 24 Novembris 2022 ) scriptor, poeta et diurnarius Germanicus fuit.
Iseum
Iseum (etiam Iseus, Isaeum, Yseum , Sebum ) (Italiane: Iseo) est oppidum Italiae et municipium, circiter 9 160 incolarum, in Regione Langobardia et in Provincia Brixiana situm. Incolae Iseani (in antiquo: Sebini) appellantur.
Geographia
Municipium in Pago Sebino Brixiano Inferiori apud Sebinum lacum et in Francia Curta historica ac geographica terra Italiae situm.